NukeNews No. 4 - FINNISH

************************************************************ *     NukeNews #4 - Ydinvoiman vastainen uutispalvelu     * ************************************************************ - 0. Esipuhe - Pahoittelumme neljännen NukeNews -uutiskirjeen myöhästymisestä! Aktiiviseen toimitukseemme osallistuu edelleen liian vähän ihmisiä. Tulevaisuudessa toivoisimme enemmän osallistumista lukijoiltamme - siis myös sinulta. Lähetä meille lyhyt artikkeli, tai useampikin, osoitteeseen news AT NukeNews.nuclear-heritage.net. Voit myös ottaa meihin yhteyttä jos haluat osallistua tämän kansainvälisen uutis- kirjeen toimittamiseen. Maaliskuun 11. päivänä vietettiin Fukushiman ydinturman ensimmäistä vuosipäivää. Sen kunniaksi järjestettiin kansainvälinen Fukushiman toimintapäivä (Global Fukushima Action Day), ja 11. päivään, joka oli Fukushiman katastrofin alkupäivä, mahtui useita informaatio- tapahtumia. Fukushiman ydinvoimala on edelleen radioaktiivinen ja saastuttaa merta, ilmaa ja ruokavarantoja. Fukushimasta on tullut historian suurin ydinturma. Tänä kesänä järjestetään useita kansainvälisiä tapahtumia ja kampanjoita, joista osasta löydät tietoja uutiskirjeestämme. Jos sinä tai ryhmäsi olette järjestämässä ydinvoiman vastaista tapahtumaa josta haluatte tiedottaa, ota meihin yhteyttä niin julkaisemme sen tiedot seuraavassa, toukokuun lopulla ilmestyvässä uutiskirjeessämme. - Outline of the current NukeNews issue #4 - 0. Esipuhe 1. Hinkley Pointin mielenosoituskielto ei saanut lainvoimaa 2. Japanin ydinvoimatilanne nyt 3. Leukemiatapausten ryppäitä löytynyt Ranskassa 4. Ydinvoiman vastainen toimintakesä 5. Talvivaara: Euroopan suurimmalle nikkelikaivokselle lupa uraanin louhintaan 6. Ydinvoiman vastainen purjehdus Itämeren halki, tule mukaan! 7. Online-kampanja Kuolan ydinvoimalaitosta vastaan. Liitykää mukaan! 8. Britit ydinvoimamyönteisempiä, kuin ennen Fukusiman katastrofia! 9. Ydinturvallisuus: Venäläinen järjestö tukee kansalaisjärjestöä Intiassa 10. Visaginas: investoinnit nostavat rakennuskustannuksia 11. Alankomaat: Borssele-2:sta lykätty 12. Venäjä ohittaa perusteet ydinkatastrofeihin varautumisen parantamiselle 13. Ihmisketju ydinvoiman alasajon puolesta 14. Suomen uraaniteollisuus kartalla 15. Itävalta: Ydinvapaa Itävalta -verkosto perustettu 16. Tšekin tasavalta: Ydinvoimasuunnitelmien toteutuminen erittäin kyseenalaista 17. Rosatomin tytäryhtiötä syytetään kelvottomien laitteiden myynnistä 18. Ahtojäätä ja insinööritaitoja 19. Kansainväliseen verkostotoimistoon tarvitaan vapaaehtoisia 20. Ylä-Itävallassa tapahtuu 21. Uutta kampanjamateriaalia painettu 22. Rosatom romuttaa antiikkisen Tsernobyl-reaktoriprojektin Kurskissa: Oikea päätös, väärä viesti 23. Ydinvoima liikkeessä Sloveniassa 24. Kirja atomiuhkista Itämeren alueella 25. Kansainvälinen ydinvoiman vastainen leiri ja verkostotapaaminen Saksissa 26. Tulevia tapahtumia 27. Mikä on NukeNews? - 1. Hinkley Pointin mielenosoituskielto ei saanut lainvoimaa - Helmikuun 12. päivänä mielenosoittajat, mukaan lukien Seize the day-musiikkiyhtye valtasivat Hinkley Pointin uuden ydinvoimalan paikan Somersetissa Englannissa. Mielenosoittajat valtasivat hylätyn maatilan estääkseen rakennusten purkamisen ennen kuin lupaa ydinvoimalle on edes myönnetty. Seuraavana päivänä Somersetin valtuuston virkamiehet määräsivät että säteilyvaurioita estäviä joditabletteja on jaettava kaikille alueen asukkaille. Helmikuun 17. päivänä energiayhtiö EDF vaatii aluetta itselleen loikeusteitse, sekä haki mielenosoituskieltoa estääkseen kaikki tulevat protestit. Tapaus käsiteltiin Englannin Korkeimmassa oikeudessa 27. helmikuuta. Hallintaoikeus alueeseen myönnettiin, mutta mielensoituskieltoa ei saatettu voimaan. - 2. Japanin ydinvoimatilanne nyt - Tammikuussa vain kolme japanin 54 reaktorista on toiminnassa. 34 reaktoria on suljettu tarkastusten ajaksi ja 17 reaktoria joko tsunamin vuoksi tai hallituksen määräyksestä. Japanilaisen Yomiyuri sanomalehden tekemän kyselyn mukaan 573 kuolemantapausta on ilmoitettu Fukusiman katastrofista johtuviksi kolmen kunnan alueella. http://www.yomiuri.co.jp/dy/national/T120204003191.htm - 3. Leukemiatapausten ryppäitä löytynyt Ranskassa - Ranskalainen säteily- ja ydinturvalaitos Institut de Radioprotection et de Sûreté Nucléaire (IRSN) on toteuttanut tutkimuksen, jossa tarkasteltiin vuosien 2002 ja 2007 välillä diagnosoituja lasten leukemiatapauksia viiden kilometrin säteellä 19 eri ydinvoimalan läheisyydessä. Tutkimuksessa todettiin leukemian esiintyvyyden keskimäärin tuplaantuneen alle viisivuotiailla näillä alueilla muihin alueisiin verrattuna. Tutkimus vahvistaa aiemman KiKK -saksalais- tutkimuksen löydökset. KiKK-tutkimuksessa havaittiin lapsuusiän leukemiatapausten kaksinkertaistuneen ydinreaktoreiden lähistöllä, ja lisäksi 60 prosentin lisäys kaikissa lapsuusiän syövissä. http://www.theecologist.org/News/news_analysis/1235795/new_study_links_childhood_leukaemia_to_nuclear_power_plant_radiation.html - 4. Ydinvoiman vastainen toimintakesä - Tervetuloa mukaan ydinvoiman vastaiseen toimintakesään! Toiminta- kesän järjestäjät kutsuvat sinut ydinvoiman vastaiseen toimintaan Keski- ja Pohjois-Euroopassa kolmen eri tapahtuman merkeissä. Ne, joille yksi tapahtuma kesässä ei riitä, voivat nyt osallistua useampaan: Heinäkuun 30. ja elokuun 3. välillä järjestetään Saksan Döbelnissä kansainvälinen ydinvoiman vastainen leiri ja verkostokokoontuminen. Leiriltä järjestetään bussikuljetus Olkiluotoon, ja pysähdyksiä tehdään mahdollisesti myös Saksan puolella. Olkiluodossa järjestetään ydinvoiman vastainen mielenosoitus ja blockade-leiri elokuun 6.-13. välisenä aikana. Leirin kohokohtana on kolmas yleinen "Olkiluoto Blockade" -protesti elokuun 11. päivänä. Tämän jälkeen voit lähteä mukaan ydinvoiman vastaiselle purjehdus- matkalle ja pyöräkiertueelle Tukholmasta Saksan Greifswaldiin, alkaen elokuun 26. ja päättyen syyskuun 9. Halutessasi voit myös osallistua kaikkiin kolmeen, kahteen tai vain yhteen näistä tapahtumista. Voit myös lähettää meille ehdotuksia muista tavoista täyttää ydinvoiman vastainen kesä. Ota meihin yhteyttä osoitteessa summeraction AT nuclear-heritage.net. - 5. Talvivaara: Euroopan suurimmalle nikkelikaivokselle lupa uraanin louhintaan - Talvivaara, Euroopan suurin avolouhos, on saanut luvan louhia uraania yhteistyössä kanadalaisen Camecon kanssa. Kaivos sijaitsee Kainuun alueella ja sen toimintaan on jo aiemmin liittynyt kemikaalivuotoja, laaja-alaisia alueellisia veden- ja ilmansaastumisia sekä kemikaali- paloja käsittelylaitoksella. Kainuun ympäristökeskus on havainnut neljä pahasti saastunutta järveä ja lisäksi kolme 'vähemmän pahasti' saastunutta järveä. Huolimatta näistä ja muista ongelmista, Euratom ja Euroopan komissio ovat antaneet suostumuksensa uraanin- käsittelylaitokselle jo aiemmin, ja maaliskuun alussa Suomen valtioneuvosto myönsi Talvivaaralle luvan uraanin talteenottoon. Paikallinen ja alueellinen vastustus ovat olleet kasvussa, ja niitä tarvitaan nyt entistä kipeämmin. Koko artikkeli: http://www.greenkids.de/europas-atomerbe/index.php/Talvivaara:_Uranium_Extraction_Permission_for_Europe%27s_Largest_Nickel_Mine%3F Valtioneuvoston päätös uraanin talteenotosta: http://www.tem.fi/?89519_m=105645&s=2471 - 6. Ydinvoiman vastainen purjehdus Itämeren halki, tule mukaan! - Purjehdus alkaa Tukholmasta 26.8 ja pysähdymme useissa satamissa joissa on luvassa monenlaista toimintaa; paikallisten aktivistien tapaamisia ja tiedotustilaisuuksia. Purjehduskiertue päättyy Greifswaldin satamaan syyskuun 9. päivä, siellä tapahtumia organisoi Pohjois Saksan ydinvoimanvastustajien yhteenliittymä. Paikkoja on rajoitetusti joten ilmoittaudu pian! Samaan aikaan järjestetään myös pyöräily, eli osallistujilla on mahdollisuus kulkea osa matkasta polkien. Näin pystymme tavoittamaan suuremman ihmismäärän ja saamme enemmän näkyvyyttä mediassa. Lisätietoja: http://www.greenkids.de/europas-atomerbe/index.php/Anti-nuclear_Sailing_Trip_across_the_Baltic_Sea - 7. Online-kampanja Kuolan ydinvoimalaitosta vastaan. Liitykää mukaan! - Kuolan ydinvoimalaitos on turvallisuusriski ihmisille ja ympäristölle sekä Murmanskissa että ympäröivissä maissa, toteaa kirje, johon nuoret ekologit keräävät allekirjoituksia. Kirje on tarkoitus lähettää presidentti Dmitri Medvedeville ja pääministeri Vladimir Putinille. Kirjeen mukaan sekä Kansainvälinen atomienergiajärjestö IAEA että venäläiset asiantuntijat kesäkuun 2011 valtakunnan valtio- neuvoston kokoontumisessa ovat todenneet reaktorien turvallisuustason olevan riittämätön. Kampanjan organisoivat norjalainen Natur og Ungdom ja venäläinen Priroda i Molodezh, ja sen tukijoihin kuuluu myös muita ympäristöryhmittymiä ja poliittisia nuorisojärjestöjä. Lue lisää: http://barentsobserver.com/online-campaign-against-kola-npp.5021192-16149.html Allekirjoita vetoomus täällä: http://stopkolanpp.com - 8. Britit ydinvoimamyönteisempiä, kuin ennen Fukusiman katastrofia! - Useiden mielipidemittausten mukaan ydinvoima on brittien keskuudessa suositumpaa kuin ennen Fukusiman onnettomuutta. Joulukuussa toteutetun mielipidemittauksen mukaan 50% kannatti ydinvoimaa ja vain 20% vastusti. Tämän täytyy johtua hallituksen ydinvoimaa tukevasta propagandasta. - 9. Ydinturvallisuus: Venäläinen järjestö tukee kansalaisjärjestöä Intiassa - Intialainen kansalaisjärjestö joka vastustaa Kudankulamiin suunniteltua ydinvoimalaa saa tukea Moskovasta. Venäläinen EcoDefence ilmoitti tuestaan intialaiselle kansalaisjärjestölle helmikuussa. Pääministeri Manmohan Singh ei pidä siitä että ulkomaalaista rahoitusta saavat kansalaisjärjestöt puuttuvat ydinvoimaloiden rakennussuunnitelmiin. http://business-standard.com/india/news/n-safety-russian-green-group-backs-ngos/466103/ - 10. Visaginas: investoinnit nostavat rakennuskustannuksia - Liettuan ydinvoimalasuunnitelmat saivat uuden iskun. Reaktorin osien kuljettaminen rakennuspaikalle vaatii useiden siltojen ja teiden uusimista. Reitti Klapedan satamasta Visaginasiin on noin 550 km pitkä. Valtavat investoinnit vain tämän yhden hankkeen toteuttamiseksi. - 11. Alankomaat: Borssele-2:sta lykätty - Hollantilaisen Delta-liikelaitoksen ilmoitus ydinvoiman lisä- rakentamissuunitelmien lykkäämisestä ei tullut täytenä yllätyksenä. Delta lykkäsi toisen ydinreaktorin rakentamista Alankomaihin invenstoinneille epäsuotuisan tilanteen ja alhaisten sähkön hintojen vuoksi. Delta ilmoittaa pysyvänsä jatkossakin sitoutuneena reaktori- projektiin, mutta sen toteutumiseen ei uskota laajasti. Deltan suunnitelmana oli rakentaa maan kaakkoisosaan Zeelandin maa- kuntaan, Borsselen kaupunkiin, maksimikapasiteetiltaan 2 500 -megawattinen ydinreaktori. Reaktori olisi sijoitettu Borsselessa ennestään sijaitsevan ydinvoimalaitoksen viereen. Delta kuitenkin ilmoitti tammikuun 23. päivänä 2012 lykkäävänsä näitä suunnitelmia kahdella tai kolmella vuodella. "Viimeisen puolen vuoden aikana investointitilanne on heikentynyt finanssikriisin takia. Lisäksi  sähkön ylituotantotilanne on pahentunut entisestään taantuman takia," Delta totesi julkilausumassaan. Lue koko juttu: http://www.laka.org/english.html - 12. Venäjä ohittaa perusteet ydinkatastrofeihin varautumisen parantamiselle - Kaikki ydinvoimalaitokset ovat vaarallisia. Jokainen tänä päivänä toiminnassa olevista reaktoreista on lähtökohtaisesti onnettomuus- altis - jopa ydinvoimateollisuus myöntää tämän. Mutta samaan aikaan kun Japani pyrkii oppimaan Fukushima Daiichissa tapahtuneesta ydinkatastrofista, kannattaa Venäjä edelleen vankkumattomasti ydin- voimaa eikä ota vakavasti mahdollisia ydinuhkaa tai valmistaudu riittävästi väestön suojeluun. http://www.bellona.org/articles/articles_2012/Russia_disaster_prepare - 13. Ihmisketju ydinvoiman alasajon puolesta - Ranskassa ydinvoiman riskit ovat Keski-Euroopan suurimmat, maassa on 58 ydinreaktoria ja useita polttoainelaitoksia. Jos maassa tapahtuisi onnettomuus, iso osa Euroopasta saastuisi. Me emme halua odottaa siihen asti että onnettomuus tapahtuu,haluamme että voimalat suljetaan ennen sitä! Vuoden 2011 maaliskuusta asti joukko Rhônen laakson asukkaita on valmistellut 235 km pitkää ihmisketjua Lyonin ja Avignonin väliin, Ranskalaisen "Sortir du nucléaire"-verkoston avulla. Ketju toimikoon symbolina Ranskalle ja koko Euroopalle. Ihmisketju muodostetaan 11.maaliskuuta 2012 Route Nationale 7:lle. Toivomme paikalla niin paljon ihmisiä kuin mahdollista, erityisesti odotamme Eurooppalaisia naapureitamme! Lisää aiheesta: http://www.chainehumaine.org - 14. Suomen uraaniteollisuus kartalla - Kartta suomen uraanihankkeista on päivitetty, kaivoshankkeita on vireillä useilla paikkakunnilla. Talvivaaran kaivos Sotkamossa sai luvan uraanin talteenottoon maaliskuun alussa, lupa on laatuaan ensimmäinen Suomessa. Kartta antaa laajan kuvan Suomen tilanteesta ja sen on laatinut Mika Huhtanen, ”Lappilaiset Uraanivoimaa Vastaan”-liikkeen aktiivi. Kartta löytyy osoitteesta: http://www.uraanivoima.com/?p=raportteja - 15. Itävalta: Ydinvapaa Itävalta -verkosto perustettu - Noin 20 kansalaisjärjestöä on osallistunut kahteen valtakunnalliseen tapaamiseen ja vapaamuotoiseen yhteistyöhön Ylä-Itävallan Linzissä. Suunnitteilla on myös kolmas tapaaminen Salzburgissa kesäkuussa 2012. Taustalla on näiden kansalaisjärjestöjen aloittama keskustelu Itävallan EURATOM-jäsenyyden mahdollisesta lopettamisesta johdon- mukaisena jatkona maan ydinvoiman vastaiselle linjalle. Järjestöjen yhdessä koordinoima uusi verkosto painostaa yhtenä toimijana poliitikkoja käyttämään lainsäädäntövaltaansa pysäyttääkseen sähkön tuonnin ydinvoimaloista. Verkosto tekee lisäksi läheistä yhteistyötä tšekkiläisten ydinvoiman vastaisten kansalaisjärjestöjen kanssa ja sillä on hyvät yhteydet Slovakiaan. Verkoston erityisen huomion kohteena ovat Temelínin (Tšekki), Dukovanyn (Tšekki) ja Mochovcen (Slovakia) ydinvoimalat. Lisätietoja: http://www.atomkraftfrei-leben.at ja http://www.plage.cc - 16. Tšekin tasavalta: Ydinvoimasuunnitelmien toteutuminen erittäin kyseenalaista - Muutama kuukausi sitten näytti siltä, että Tšekin tasavalta suunnitteli jopa 18 uuden ydinvoimalan rakentamista - tai ainakin osa poliitikoista siitä haaveili. Sähkön hintojen laskun ja Fukushiman katastrofin yhdistelmällä näyttää kuitenkin olleen jonkin- lainen vaikutus. Uusimmissa uutisissa puhutaan vain noin kolmesta uudesta voimalasta ja yhtä monesta kiinnostuneesta yrityksestä, jotka ovat pyrkimässä apajille: Arevasta, Westinghousesta ja Rosatomista. Tarjouksia näiltä yhtiöiltä odotetaan myöhemmin tänä vuonna. Lopulta saattaa osoittautua, että pääasiallisesti valtiollisen CEZ-liikelaitoksen osakkaat päätyvät valitsemaan korkeammat osingot riskialttiin pitkäaikaissijoituksen sijaan. Katso myös: http://candole.com/files/Temelinomics_20120126.pdf (Temelínin laajennusprojektin kannattavuustutkimus) ja www.temelin.cz (tšekkiläisten ydinvoimavastaisten kansalaisjärjestöjen kotisivu) - 17. Rosatomin tytäryhtiötä syytetään kelvottomien laitteiden myynnistä - Venäjän syyttäjänvirasto syyttää Rosatomin tytäryhtiötä laajamittaisesta korruptiosta ja kelvottomien osien toimittamisesta rakenteilla oleviin ydinlaitoksiin, niin kotimaassa kuin ulkomaillakin. http://www.bellona.org/articles/articles_2012/podolsk_corruption - 18. Ahtojäätä ja insinööritaitoja - Fennovoiman ydinvoimala Pyhäjoella olisi ensimmäinen arktisen meren rannalle sijoitettu lajissaan. Perämeren jäiden liike on tuttu asia merenkulkijoille, eikä aloitteleva voimayhtiö saisi väheksyä sen voimaa. Ahtojään pakkautuessa lauhdeveden sisäänoton päälle keinot reaktoriytimen jäähdyttämiseksi loppuvat kesken ja Fukushiman katastrofin toisinto olisi tosiasia. Lue lisää: http://www.greenkids.de/europas-atomerbe/index.php/Pack_ice_and_bad_engineering - 19. Kansainväliseen verkostotoimistoon tarvitaan vapaaehtoisia - Olemme perustamassa Kansainvälistä verkostotoimistoa (International Network Office), jonka keskeisenä toimialueena ovat ydinvoimaan liittyvät asiat, mutta joka on avoin verkostoitumiselle myös muilla poliittisilla kentillä. Useamman vuoden keskustelujen ja valmistautumisen jälkeen toimistolle on nyt järjestynyt tilat Döbelnissä, Saksin osavaltiossa Saksassa, sijaitsevassa projekti- talossa. Greenkids e.V. -ruohonjuurijärjestö, joka on aiemmin perustanut Nuclear Heritage Network -verkoston, tarjoaa verkostoitumisprojektille tilat ja välineistön. Etsimme nyt vapaaehtoisia verkoston toimistoon. Vapaaehtoisten tehtäviin kuuluu: - kansainvälinen kommunikointi ydinvoiman vastaisten ryhmien ja   aktivistien sekä ydinvoiman vastustamisesta kiinnostuneiden kanssa ja näiden keskinäisessä yhteydenpidossa avustaminen - avustaminen puhujien hankkimisessa ja eri aihealueiden asian- tuntijoiden löytämisessä - paikallisiin ydinvoimavastaisiin aiheisiin liittyvän monikielisen kampanjamateriaalin tuottamisen koordinoiminen ja tuottamisessa avustaminen - verkostotapaamisten koordinoiminen ja valmistelu sekä verkostoitumisen edistäminen Jos innostuit mahdollisuudesta osallistua tähän projektiin ja haluat tarjota tietosi tai kokemuksesi käyttöömme, tehdä lahjoituksen tai ilmoittautua vapaaehtoiseksi, ota meihin yhteyttä osoitteessa contact AT nuclear-heritage.net. Tavoitteenamme on, että toimistossa työskentelisi jatkuvasti vähintään kaksi tai kolme vapaaehtoista eri maista. Osallistujien omat verkostoitumisideat ja -toimet, kuten matkustaminen osallistumaan muualla järjestettyihin projekteihin, sopivat hyvin tämän projektin puitteisiin. Lue lisää: http://www.greenkids.de/europas-atomerbe/index.php/International_Network_Office - 20. Ylä-Itävallassa tapahtuu - Sen jälkeen kun Ylä-Itävallan aluehallinto pääsi asiasta sopuun vihreiden kanssa vuonna 1997 on osavaltiossa kehittynyt perinne ydinvoiman vastaisen työn koordinoimisesta ja rahoittamisesta. Toiminnan uusi vastaava johtaja on tsekkiläissyntyinen Dalibor Stráský, joka on opiskellut ydinfysiikkaa ja myös työskennellyt ydinvoimateollisuudelle, ennen kuin muutti mielensä ydinvoiman suhteen. Tänä päivänä Stráskylla on takanaan pitkä ydinvoiman vastainen työhistoria. Vuoden 2012 työhön on budjetoitu varoja noin 320 000 €, ja ne suunnataan pääasiassa läheistä yhteistyötä tekeville itävaltalais- ja tsekkijärjestöille. Ennestään olemassa olevat yhteydet Slovakian ydinvoiman vastaisiin toimijoihin ulotetaan nyt ensimmäistä kertaa myös Slovenian puolelle. Yksi vuoden 2012 tärkeimmistä työsaroista on kansainvälinen yhteistyö, jota silmällä pitäen järjestetään Linzissä syksyllä laajempi tapaaminen, samaan tyyliin kuin Anti Nuclear European Forumin (ANEF) vuonna 2009 järjestämä kokoontuminen. Lue lisää: http://www.anef.info - 21. Uutta kampanjamateriaalia painettu - Olemme painaneet lehtisiä seuraavia kampanjoita varten: Olkiluoto Blockade (saatavilla englanniksi ja saksaksi, sähköisesti ladattavina myös suomeksi ja ruotsiksi), Ydinvoiman vastainen purjehdusmatka (englanniksi ja saksaksi, sähköisenä myös puolaksi), "Nuclear Scream" -julisteita, ja useita eri kielisiä versioita ydinvoima-alueista (La Hague, Gorleben, Morsleben, Asse II, Schacht Konrad). Saatavilla on myös taustatietoja ydinjätteen loppusijoituspaikan etsinnästä Sveitsin alueelta sekä julkaisu uraanin louhinnasta. Näiden lisäksi tarjoamme myös ydinvoimavastaisia tarroja ("Nuclear Scream") ja DVD:itä, joille on koottu valokuvia, dokumentteja ja  digitaaliset versiot yllämäinituista materiaaleista. Voit tilata näitä kampanjamateriaaleja Kansainvälisestä verkosto- toimistosta (International Network Office), osoitteesta Am Bärental 6, D-04720 Ebersbach, Saksa. Pyydämme yleensä tilaajaa maksamaan toimituskulut ja tekemään lahjoituksen, mikäli mahdollista. http://material.nuclear-heritage.net - 22. Rosatom romuttaa antiikkisen Tsernobyl-reaktoriprojektin Kurskissa: Oikea päätös, väärä viesti - Fukushiman katastrofin ensimmäisen vuosipäivän alla Venäjän valtiollinen ydinvoimakorporaatio Rosatom lopulta myönsi Tsernobyl -tyyppisten RMBK-reaktorien olevan vaarallisia ja ilmoitti ettei enää aio toteuttaa vuosikymmeniä vanhaa reaktorinrakennussuunnitelmaa Kurskin ydinvoimalaitoksessa. Uutinen on hyvä, mutta milloin Rosatomin uusi huoli turvallisuudesta ulottuu yhteentoista ikääntyneeseen RBMK-reaktoriin, jotka ovat edelleen toiminnassa Venäjällä? http://www.bellona.org/articles/articles_2012/rip_kursk_reactor - 23. Ydinvoima liikkeessä Sloveniassa - Sloveniassakin tapahtuu ydinvoima saralla. Työn alla on Slovenian ainoan ydinreaktorin käyttöiän pidentäminen vuodesta 2023 vuoteen 2043. Ydinvoimalaitoksen operoija odottaa vahvistusta käyttöiän pidentämiseen ydinturvallisuusviranomaiselta ja tulee luultavasti saamaan sen pian, sillä laillisia tai turvallisuusesteitä voimalan käyttöiän pidentämiselle 50 %:lla ei näytä löytyvän. Tämän lisäksi Krškon ydinvoimalaitos yrittää hankkia luvan toiselle reaktorille, joka sijoitettaisiin myös Krškoon. - 24. Kirja atomiuhkista Itämeren alueella - Vuoden 2010 Itämeri-infokiertueen peruina on valmisteilla kirja atomiuhkista Itämeren alueella. Ryhmätyönä valmisteltavan kirjan on tarkoitus olla hakuteos erityisesti ydinvoimayhtiöistä ja -laitoksista. Laitokset ja niiden tekniset tiedot on tarkoitus esitellä kirjassa lyhyesti. Kirjaan tulee myös aktiivisten ydinvoiman vastaisten yhteisöjen yhteystietoja ja linkkejä sekä kriitikoiden että ydinvoimayhtiöiden sivustoille. Kaipaamme panostusta aktivisteilta ja asiantuntijoilta Valko-Venäjältä, Tanskasta, Virosta, Saksasta, Suomesta, Latviasta, Liettuasta, Puolasta, Venäjältä ja Ruotsista. Suurin osa internetissä tarjolla olevasta tiedosta on paikallisilla kielillä, jolloin sen käsittely on helpompaa kielen syntyperäisille puhujille. Kirjassa tarkastellaan kaikkia Itämeren valuma-alueella toimivia ydinvoimayhtiöitä ja -laitoksia. Kartan valuma-alueesta löydät projektisivustoltamme, samoin kuin listan kaikista alueelta tähän mennessä löytämistämme laitoksista. Olet lämpimästi tervetullut osallistumaan kirjaamme ja sen toteuttamiseen. Ota meihin yhteyttä osoitteessa contact AT nuclear-heritage.net. http://www.greenkids.de/europas-atomerbe/index.php/Atomic_Threats_Around_the_Baltic_Sea_book_project http://www.greenkids.de/europas-atomerbe/index.php/Preliminary_Nuclear_Baltic_Map http://baltic-tour.nuclear-heritage.net - 25. Kansainvälinen ydinvoiman vastainen leiri ja verkostotapaaminen Saksissa - Saksassa, Saksin osavaltiossa Dödelnissä, järjestetään Kansainvälinen ydinvoiman vastainen leiri ja verkostotapaaminen ajalla 30.7. - 3.8.2012. Kutsumme sinut ja ydinvoiman vastaiset ystäväsi liittymään seuraamme, tutustumaan toisiimme, kertomaan oman alueenne ydinvoimatapahtumista, opettamaan ja opettelemaan taitoja sekä verkostoitumaan. Haluamme organisoida uusia kampanjoita ja tapahtumia sekä vahvistaa kansainvälistä yhteistoimintaa ennestään olemassa olevissa projekteissa. Leiriltä on mahdollisuus matkata Olkiluodon kansainväliseen mielenosoitukseen ja protestileirille. Jos voit auttaa ohjelmansuunnittelussa, paikallisissa järjestelyissä tai leirin rakentamisessa kokoontumista edeltävinä kuukausina, otamme apusi mielellämme vastaan. Jos haluat auttaa tai osallistua, kirjoita meille osoitteeseen contact AT nuclear-heritage.net. http://www.greenkids.de/europas-atomerbe/index.php/International_Anti-nuclear_Network_Meeting_in_D%C3%B6beln - 26. Tulevia tapahtumia - (Ilmoita tapahtumasi seuraavaan uutiskirjeeseemme) 14/08/11-13/08/12: Gorleben 365 blokkauskampanja (D) 08/03/12-09/03/12: Kansaivälinen seminaari: Ydinvoima Afrikassa? (Nuclear Power For Africa?) 10/03/12-11/03/12: Hinkley PointInnydinvoimalan saartokampanja (UK) 11/03/12:         Toimintapäivä Fukusiman muistoksi 12/03/12:         Talvivaara vastainen mielenosoitus Helsingissä (FIN) 16/03/12-18/03/12: Uraani, terveys ja ympäristö- konferenssi Bamakossa (RMM) Vuoden 2012 alussa:CASTOR-mielenosoitukset Jülichin ja Ahausin välillä (D) 13/04/12-15/04/12: Saksan ydinvoiman vastustajien kevätkokous Ahausissa (D) 26/04/12:         Chernobylin muistopäivä 26/04/12:         Talvivaara mielensosoitus Sotkamossa (FIN) 05/05/12-06/05/12: Hanhikivi päivä, EON:in suunnittelemaa ydinvoimalaa vastaan (FIN) 17/05/12-04/06/12: Ydinaseiden vastainen pyöräilytapahtuma. "nuclear                   weapon free now". Stuttgart (D) - Bryssel (B) 22/05/12-25/05/12: Ydinvoimalobbareiden vuosikokous Stuttgart (D) 28/06/12-14/07/12: Kansainvälinen Uraanielokuvafestivaali, ydinvoimavapaan tulevaisuuden puolesta Rio de                   Janeirossa, Brasiliassa Kesä 2012:        Kävely Ydinvoimavapaan tulevaisuuden puolesta Minnesotasta Buffaloon (USA) 30/07/12-03/08/12: Kansainvälinen ydinvoiman vastustajien leiri ja                    tapaaminen, Döbeln (D) 04/08/12:         Bussi Saksasta Olkiluotoon 06/08/12-13/08/12: Olkiluoto-leiri (FIN) 12/08/12-19/08/12: Lausitzin ilmasto ja energia-leiri Jänschwalde (D) 26/08/12-09/09/12: Ydinvoiman vastainen purjehdus Tukholma (SE) - Greifswald (D) 29/09/12:         Kansainvälinen toimintapäivä ydinvoimateollisuuden lopettamiseksi 09/12/12-12/12/12: Euroopan ydinvoimateollisuuden edustajat kokoontuvat Manchesterissa (UK) http://www.gorleben365.de http://koebergalert.org/npfree http://www.greenkids.de/europas-atomerbe/index.php/Surround_Hinkley_Point_NPP_action http://www.greenkids.de/europas-atomerbe/index.php/Global_Fukushima_Action_Day_2012 http://www.nonuclear.se/files/20120316-18uranium_bamako.pdf http://www.greenkids.de/europas-atomerbe/index.php/Nuclear_Waste_Transport_to_Ahaus http://www.greenkids.de/europas-atomerbe/index.php/Hanhikivi_Days http://www.atomwaffenfrei.de/die-kampagne/fahrradaktion/artikel/internationale-fahrradaktion-atomw-1.html http://www.uraniumfilmfestival.org http://footprints.footprintsforpeace.net/nffcampaign/NFF2011.htm http://www.greenkids.de/europas-atomerbe/index.php/International_Anti-nuclear_Network_Meeting_in_D%C3%B6beln http://olkiluotoblockade.info http://www.greenkids.de/europas-atomerbe/index.php/Anti-nuclear_Sailing_Trip_across_the_Baltic_Sea http://www.euronuclear.org/events/enc/enc2012/index.htm - 27. Mikä on NukeNews? - NukeNews on usealla kielellä julkaistava uutiskirje, jota toimittaa Nuclear Heritage Network-verkosto. Uutiskirjeen tarkoituksena on kertoa ydinvoimaa vastustavien aktivistien toiminnasta, paikallisista kysymyksistä ja kampanjoista. Uutisähkeet ovat aktivistien kirjoittamia ja kääntämiä ja koko työ tehdään täysin vapaaehtoisvoimin ja palkatta. Toimimme näin, koska haluamme toimittaa uutiskirjeen ilmaiseksi ja pysyä itsenäisinä. NukeNews -uutiskirje on tarkoitettu sekä aktivisteille että tavallisille kansalaisille. Kaikki apu seuraavan numeron toimittamiseen on tervetullutta. Lähetä siis artikkelisi sähköpostilla osoitteeseen: news AT NukeNews.nuclear-heritage.net. Tekstin tulisi olla mieluiten englanniksi. Otsikoi uutissähkeesi ja tee siitä mahdollisimman lyhyt ja ytimekäs. Voit halutessasi lisätä linkin nettisivuille, joilla on lisätietoa aiheestasi. Viidennen numeron artikkelien viimeinen jättöpäivä on 20. toukokuuta 2012. Lisätietoa Nuke News:sta http://NukeNews.Nuclear-Heritage.NET